钦定古今图书集成/明伦汇编/闺媛典/第165卷 > 阮氏女
## 钦定古今图书集成/明伦汇编/闺媛典/第165卷 > 阮氏女

按《天长县志》：“阮氏女，父长卿，六岁，许字王璠子道昇，
男女同庚。昇年十五，苦读致病，逾年而没。女侦其实，
即办素衣藏笥中，举平时华饰火之。讣至，女即缟衣
端坐。父母见之，骇曰：‘何至是’？女长跪请奔丧，止之，遂
绝粒。父母知不可夺，许焉。女沐浴拜别，携一婢一妇
往。比入门，先谒昇父母，次谒柩，泣无声，竟留不还。无”
何，昇母费氏伤感成疾，女昕夕侍床帷，不少懈。及亡，
女告归。归一载，昇父续娶林氏，女复往，遂不返。后林
亦病，女事之如初，苦守三十三年，卒，年四十有八。夜